ફેડરેશન ઓફ વિમેન લોયર્સ, ગુજરાત યુનિટ દ્વારા આયોજિત આ પરિસંવાદમાં ફેડરેશનના જોઇન્ટ સેક્રેટરી એડવોકેટ વૈભવી નાણાંવટીએ વિશાખા વર્સિસ રાજસ્થાન કેસ અને તાજેતરના સબરીમાલા જેવા મહિલાઓને લગતાં ચુકાદાને ટાંક્યા હતા. તેમણે એવો મત વ્યક્ત કર્યો હતો કે,‘જ્યાં સુધી દેશમાં એક સાંસ્કૃતિક પરિવર્તન ન આવે ત્યાં સુધી કાયદા ઘડવા અને ચુકાદા આપવાથી પરિવર્તનો શક્ય નથી. મહિલાઓ પ્રત્યેનો સન્માન અને આદર જ્યાં સુધી સંસ્કૃતિ સાથે ગુંથાયેલો નહીં હોય ત્યાં સુધી કોઇ કાયદો એ સન્માન અપાવી શકે નહીં. જો કે મહિલાઓએ પણ પોતાને સન્માન મળે એની રાહ જોવાની જડરૂર નથી. મહિલાઓએ સર ઉઠાવીને તેમના સ્ત્રીત્ત્વનું ગૌરવ લેવા દો.’